दुनिया में दो अरब से अधिक दो लोग सूक्ष्म पोषक तत्वों (विटामिन ए, आयरन, आयोडीन और जस्ता सहित) की कमी के खतरे के साथ जी रहे हैं। विकासशील देशों में पांच वर्ष के कम आयुवाले 53% बच्चों की मौत का कारण कुपोषण जनित संक्रामक बीमारी है। आवृत्ति में वृद्धि, तीव्रता और बचपन में लंबे समय तक बीमार रहने (जिसमें खसरा निमोनिया और दस्त शामिल हैं) से कुपोषण प्रतिरक्षा प्रणाली को नुकसान पहुंचाता है। सूक्ष्म पोषक तत्वों की कमी बौद्धिक क्षमता, वृद्धि, विकास और वयस्क उत्पादकता को बाधित करती है।

हालांकि, संक्रमण भी एक महत्वपूर्ण कारण है और कुपोषण में उसका योगदान होता है। उदाहरण के लिए, गैस्ट्रो-इंटेस्टिनल संक्रमण का कारण दस्त होता है और एचआईवी, तपेदिक, आंत्र परजीवी तथा दीर्घकालिक संक्रमण और रक्ताल्पता में वृद्धि क्षय कर देता है।

पांच वर्ष से कम उम्र के पचास लाख बच्चे विटामिन ए की कमी से प्रभावित हैं। ऐसी कमी रतौंधी का कारण होती है। गंभीर कमी ज़ेरोफ्थेल्मिया और कॉर्निया में घाव से संबंध रखती है, यह एक ऐसी स्थिति है, जिससे पूरी तरह अंधत्व हो सकता है। विटामिन ए प्रतिरक्षा प्रणाली और उपकला सतहों को बनाए रखने के काम से भी यह जुड़ा हुआ है। इस कारण से, विटामिन ए की कमी संक्रमण और बीमारी की अतिसंवेदनशीलता में इजाफा करती है। दरअसल, उन क्षेत्रों में जहां विटामिन ए की कमी उल्लेखनीय है वहां विटामिन ए का अनुपूरण बच्चों की मृत्यु दर को 23% कम करती है।

दुनिया की लगभग एक-तिहाई महिलाएं और बच्चे लौह तत्व की कमी से प्रभावित हैं। लौह तत्व की कमी से रक्ताल्पता के साथ अन्य पोषक तत्वों की कमी और संक्रमण होता है और यह दुनिया भर में प्रसव मृत्यु, जन्म के पूर्व मृत्यु और मानसिक मंदता का भी कारण होता है। रक्ताल्पता वाले बच्चों को लौह तत्व अनुपूरक के साथ सूक्ष्म पोषक दिए जाने पर स्वास्थ्य और हीमोग्लोबिन स्तर में सुधार होता है। बच्चों में, लौह तत्व की कमी से सीखने की क्षमता तथा भावनात्मक और संज्ञानात्मक विकास प्रभावित होता है।

आयोडीन की कमी प्रतिकार योग्य मानसिक मंदता का प्रमुख कारण है। प्रति वर्ष पांच करोड़ से भी ज्यादा शिशुओं का जन्म आयोडीन की कमी के खतरे के साथ होता है। इस विशेष उपाय के तहत गर्भवती महिलाएं, जिनमें आयोडीन की कमी है, को भी आबादी लक्ष्य में शामिल किया जाना चाहिए, क्योंकि आयोडीन कमीवाली गर्भवती महिलाओं में गर्भपात की संभावना बढ़ जाती है और उनमें शिशु के विकास की क्षमता में भी कम हो जाती है। व्यापक स्तर पर नमक के आयोडनीकरण का वैश्विक प्रयास इस समस्या को खत्म करने में मदद कर रहा हैं।

लेजरीनी और फिशर व अन्य के अनुसार, जस्ते की कमी दस्त, न्यूमोनिया और मलेरिया में मृत्यु के जोखिम को बढ़ा सकते हैं। माना जाता है कि दुनिया के लगभग 30% बच्चों की मृत्यु जस्ते की कमी से होती है। अनुपूरक दस्त की बारंबारता की अवधि को कम करता है।

सूक्ष्म पोषक अनुपूरण कुपोषण को रोकने के उपाय में शामिल हैं, साथ में बुनियादी खाद्य पदार्थों के दृढ़ीकरण, आहार विविधीकरण, स्वच्छता आदि जैसे उपाय संक्रमण के विस्तार को कम करते हैं और स्तनपान को बढ़ावा देते हैं। आहार विविधीकरण का लक्ष्य नियमित भोजन में महत्वपूर्ण सूक्ष्म पोषक में वृद्धि करना है। यह काम शिक्षा और एक विविध आहार के संवर्धन तथा सूक्ष्म पोषक तत्वों से भरपूर और स्थानीय रूप से निर्मित खाद्य के उपयोग में सुधार के द्वारा के द्वारा किया जाता है।

अतिसारीय रोग
मलेरिया
पोषण और सूक्ष्म पोषक की कमी
जीवन प्रत्याशा